তবুও ব্যাটিং করবেন মুশফিক – BD – Sports Center
তবুও ব্যাটিং করবেন মুশফিক
একটি বাউন্সার ডেলিভারি এসে লাগে মুশফিকুর রহিমের আঙ্গুলে। ছবিঃ সংগৃহীত
অধিনায়ক মুশফিকুর রহিমকে নিয়ে তেমন চিন্তার কিছু নেই বলেই জানিয়ে দিয়েছিলেন বাংলাদেশ ক্রিকেট বোর্ডের (বিসিবি) মিডিয়া ম্যানেজার রাবিদ ইমাম। তবে মুশফিককে রাখা হয়েছিল ৪৮ ঘন্টার পর্যবেক্ষণে। যদিও ওয়েলিংটন টেস্টের চতুর্থ দিন মুশফিককে প্যাড-গ্লাভস পরে ব্যাট হাতে তৈরি থাকতে দেখা গেছে।
সাদা পোশাকের অধিনায়ক মুশফিকের বাবা মাহবুব হামিদ জানিয়েছেন, উইকেটের পেছনে না দাড়ালেও দ্বিতীয় ইনিংসে ব্যাট হাতে নামবেন মুশফিক। প্রিয়.কমকে তিনি বলেন, ‘ডাক্তার ৪৮ ঘন্টা অপেক্ষা করতে বলেছিল কিন্তু ও তো (মুশফিক) কাল ব্যাট করবে। তবে হাতে ব্যাথা আছে এখনও।’
প্রথম টেস্টের দ্বিতীয় দিন স্বাগতিক নিউজিল্যান্ডের পেসারদের কয়েকটি বাউন্সার মুশফিকের হাতে লেগেছে। এরমধ্যে ১৫৯ রানের ইনিংস খেলার পথে একটি বল এসে তার ডানহাতের বৃদ্ধাঙ্গুলে লাগে। এরপরেও ব্যাট করেন তিনি। তবে নিউজিল্যান্ডের ইনিংসে উইকেটের পেছনে দাঁড়াননি তিনি।
সবশেষ দুঃসংবাদ হলো ডান হাতের বুড়ো আঙুলের হাড়ে হালকা চিড় ধরা পড়েছে মুশফিকের। মুশফিক ব্যাট করতে চাইলেও কতোটা সম্ভব হবে তা এখনই বলা যাচ্ছে না। হ্যামস্ট্রিং ইনজুরির কারণে নিউজিল্যান্ড সফরে প্রথম ওয়ানডে ম্যাচের পরই সিরিজের বাইরে চলে যান তিনি।
জানুয়ারি 15, 2017 জানুয়ারি 15, 2017 Rakib MahmudCricketনিউজিল্যান্ড, বাংলাদেশ, মুশফিকুর রহিম
Previous Post বাংলাদেশ-ভারত টেস্ট সূচিতে পরিবর্তন
Next Post পাকিস্তানের মতো বাংলাদেশেরও ধসের অপেক্ষায় ল্যাথাম